# data[].attributes.body
Kort om kredsløbet

Hjertets opgave er at pumpe blodet

fra højre hjertehalvdel ud i lungekredsløbet, hvor blodet bliver tilført ilt og kommer af med kuldioxid

fra venstre hjertehalvdel ud i det store kredsløb, hvor ilt og næringsstoffer kommer ud til cellerne

Blodkarrenes opgave er at transportere blodet i hele kroppen. Karrene inddeles i:

Arterier, som fører blodet væk fra hjertet. Arteriernes muskellag fører blodet fremad, hvilket mærkes som pulsen

Arterioler, som er små forgreninger af arterierne

Kapillærerne, som er de mindste kar i kroppen. Det er her, der sker en udveksling af ilt, næringsstoffer, kuldioxid og affaldsstoffer mellem blodet og væsken mellem cellerne

Venoler, som modtager blod fra kapillærerne

Vener, som modtager blod fra venolerne og fører det til hjertet

# data[].attributes.body
Hjertets opgave er at pumpe blodet

fra højre hjertehalvdel ud i lungekredsløbet, hvor blodet bliver tilført ilt og kommer af med kuldioxid

fra venstre hjertehalvdel ud i det store kredsløb, hvor ilt og næringsstoffer kommer ud til cellerne

Blodkarrenes opgave er at transportere blodet i hele kroppen. Karrene inddeles i:

Arterier, som fører blodet væk fra hjertet. Arteriernes muskellag fører blodet fremad, hvilket mærkes som pulsen

Arterioler, som er små forgreninger af arterierne

Kapillærerne, som er de mindste kar i kroppen. Det er her, der sker en udveksling af ilt, næringsstoffer, kuldioxid og affaldsstoffer mellem blodet og væsken mellem cellerne

Venoler, som modtager blod fra kapillærerne

Vener, som modtager blod fra venolerne og fører det til hjertet

# data[].attributes.body
Poul på 75 år har hjertesvigt, lungeødem og perifære ødemer.

I 10 år har Poul gået til kontrol for hypertensio arterialis og incompensatio cordis. Hans blodtryk er 190/100 og pulsen er over 100. Derfor tager Poul dagligt tabl. Digoxin 62,5 mkg x 3, tabl., Furix 40 mg x 2 og tabl. Kaleorid 750 mg x 1 samt 2 hjertemagnyler a 75 mg.

Pouls underben og fødder er tynde, hvide og kolde. Når han har benene oppe på sofaen et stykke tid begynder han at få voldsomme smerter pga. iltmangel, iskæmi.

På venstre ben har han to skinnebenssår, ulcera cruris, som er små, kraterformede og nekrotiske i bunden.

Begge Pouls ben er hævede og han har fået kompressionsstrømper tidligere, men han bruger dem ikke.

En dag får Poul voldsomme, jagende, uudholdelige smerter omkring hjertet og ud i brystkassen samt venstre skulder.

Poul bliver kortåndet, bleg og koldsvedende og læberne er cyanotiske. Han føler sig svimmel, får kvalme, mister bevidstheden og falder om.

Sammenholdt med observationer konstaterer lægen, at Poul har haft et akut myokardieinfarkt (AMI) i venstre hjertehalvdel.

Poul bliver kørt op på en operationsstue, hvor der bliver foretaget en ballonudvidelse (PCI). På konferencen næste morgen diskuterer personalet, hvilken form for medicinsk antikoagulationsbehandling, der vil være bedst for Poul.

Reflektér over og svar kort følgende:

Hvad er normalt og hvad er unormalt i forhold til karstørrelse osv?

Hvad står der i casen om Pouls hjerte?

Hvad er normalt og hvad er unormalt?

Hvilke symptomer har Poul på forhøjet BT, hypertensio arterialis?

Hvad kan årsagen til forhøjet BT, hypertensio arterialis, evt. være hos Poul?

Hvilke symptomer på nedsat hjertefunktion, incompensatio cordis, kan Poul have?

Hvad kan årsagen til nedsat hjertefunktion, incompensatio cordis, evt. være hos Poul?

Hvilke symptomer på skinnebenssår, ulcus cruris, har Poul?

Hvad kan årsagen til skinnebenssår, ulcus cruris, evt. være hos Poul?

Ødem i underekstremiteterne kan være smertefulde. Vil det hjælpe med kompression?

Hvorfor og hvordan opstår ødem?

Er der forsigtighedsprincipper i forhold til kompression og iskæmi?

Hvordan får Poul sin kompressionsstrømper? Køber man dem bare eller hvordan?

# data[].attributes.body
Opgaver til emnet

Lav et MindMap med de forskellige hjertesygdomme, symp. og sygeplejefaglige handlinger:

1. Hypertension

2. Aterosklerose

3. Angina pectoris

4. AKS

5. Akut kredsløbsshock

6. Arytmi

7. Hjerteinsufficiens

8. Hjertestop (ABCDE)